बाक्सा 22 नबेम्बर 2021: चेछापानि गोजौ आरो गेजेर फरायसालि गाइसनजेननायनि उननिफ्राय सरकारि जायै समनिफ्राइनो फोरोंगिरि महरै खामानि मावबोनानै ओनसोलनि सुबुंफोरखौ सोलोंथाइनि गियान लाहोबोनाय माखासे फोरोंगिरिफोरा दिनैनि समाव रिटियार मोनबाय । दिनै बाक्सा जिल्लानि तामुलपुर महाकुमानि चेछापानि गोजौ फरायसालिनि गासै साब्रै आइदा फोरोंगिरि आरो सासे सुखिदारखौ चेछापानि गोजौ फरायसालिनि फ्राय बिदाइ होयो । दिनैनि बे बिदाइ होनाय हाबाफारियाव मोनसे समनि चेछापानि गेजेर फरायसालिनि बारग गाहाइ फोरोंगिरि दरेन्द्रनात बरगयारीनि आफादगिरि मासि लानानै मेल सामलायनायाव चेछापानि गोजौ फरायसालिनि बारग आइदा फोरोंगिरि रतनेस्वर नार्जारी, हरिस्वरि बसुमतारी, ज्यौति कुमार बसुमतारी, लालबाहादुर चेट्री, आरो चेछापानि गोजौ फरायसालिनि सुकिदार महरै खामानि मावबोनाय हरिस्वर बर बिथांमोनखौ गांसे आरनाय, मान बिलाइ, माननि बाता एबा सिलकाप, बिजाब बायदिजों मान बावनानै मोसानाय, मेथाइ खननाय बायदि दिन्थिफुंनाइनि गेजेरजों बिदाइ होनाय जायो ।